249 OBSERVATIONES ZOOLOGICAE. 
1. et 2. Maj. iterum adfuit. D. 16. Maji ante mediam noctem in superficie ap- 
paruit, glabra , nitens , decolor fere. Cibi nil obtinuit, uti nec ante. In pupilla 
nulla mihi ab altera differentia visa. Altero mane non amplius adfuit. Postri- 
die noctu rursus adfuit. Ut jam adeo videam, nocturnum animal esse. Non 
observata dein usque in 15. Junium, ubi quum aliquid aquae adfudissem , medio 
die apparuit. 
D. 15. Jun. quum major bufo iidem vasi impositus esset, et ille impetuo- 
sius foderet , factum est, ut jam noctu quatuor bufones duos vulgares , et duas 
scorodosmas in superficie aspicerem, 
Earum nunc fere oblitus sum, ad usque 10. Aug. uhi evacuato vase utram- 
que in caverna sub terra satis compacta reperi. Majorem summe emaciatam. 
Posui in superficie et oniscos praebui. An pasti sint ignoro, quia observare 
non vacabat. 
D. 27. Aug. denuo inquisivi et majorem dissolutam sparsis fere ossibus in 
terra reperi, minorem sub terra haerentem itidem summe emaciatam. 
D. 12. Sept. observavi e terra egressam. Nitida videbatur. An objectos co- 
piose oniscos varaverit, ignoro , quia sub herbis simul impositis quoad partem 
latebat. Postea bis terve apparuit iterumque defossa est alternatim. D. 11. Oct. 
quum rursus viderem , macilenta, et solo sinistro latere mire depressa vide- 
batur. Muscas oniscosque oblatos voravit. D. 18. Oct. cum majore et minore 
rana bufone apparuit . sais nitida. Cibum cepit. D. rr. Nov. rursus visa. D. 15. 
iterum per totum diem, fusca et unicolor. Muscas et oniscos voravit, sed 
ineptissime inhians, saepissime irrito nisu. Linguam projici non vidi, ut nil 
minus quam fascino evanescere viderentur. Simpliciter aperto ore celeriterque 
clauso saepe nihil , saepe terram, saepe dimidium modo insectum apprehendebat. 
Ao. 1795. quum hucusque delituisset, nec valde frigida fuisset tempestas, 
praeter primos dies Januarii, ubi intenso gelu omnia constricta erant , et adhuc 
6. Januar. mane omnia conglaciata, erant , apparuit, et meridie pluvia et re- 
gelatio incidit, An adeo tempestatis mutationem praesensit ? 
Eo die quoque rana arborea nitidum colorem viridem ostendit. 
Fine Januarii et initio Februarii cum rana arborea exiguus bufo rubens 
continuo adfuit. Cibum praebere non potui. D. tro. Febr. extenuatus mortuus 
repertus; et circa 25. Febr. etiam ranula arborea inanita periit. 
Video jam et illud ; quum 1:795. (A. 8.) Julio derelictum vitrum terra re- 
pletum examino, reperio in fundo reliquias bufonis, qui ibi computruit , ut 
adeo etiam hoe modo sub terra reconditi bufones fatum suum reperiant. 
